hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu sq hu hu hu hu hu hu hu fr en hu hu hu fr en hu hu hu hu hu fr en hu hu hu en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. március 19. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Az Ab előtt a közalkalmazotti bértábla. Asztalhoz ül a kormány a szakszervezetekkel (MKKSZ). Robbanásig feszült a helyzet a közszférában. „Változások a munka világában a pénzügyi válság óta napjainkig”. Utcára vonulnak az egészségügyi dolgozók. Szappanokat csempésztek be a kórházba. Konzílium az egészségügy megmentéséről. Az új NAT nem titkos, csak hallgatnak róla. Daróczi Gábor: nyugalom és béke kell az oktatásban. Diákok tüntettek az Operánál. Így kell kiszámolni a gyed utáni szabadságot. Milyen a nők bére az unióban? Bukhatjuk az EU-s pénzt a korrupt kormány miatt. Puszta létéért küzd a független vidéki sajtó. Politikai képzelet és populáris kultúra. Paks 2: hűtlen kezelés vagy hazaárulás. Gyönyörű a Román Csarnok.
Egy könyvtári dolgozó tavaly novemberben a munkaügyi bírósághoz fordult és azt kérte: semmisítsék meg a közalkalmazotti bértáblát. A megkülönböztetés nemcsak méltatlan, hanem diszkriminatív is – véli Földiák András, a SZEF elnöke, aki ezért bízik az Alkotmánybíróság pozitív döntésében. A tét nem kicsi. A SZEF számításai szerint a próbaper megnyerése esetén 200 ezer szociális munkás, egészségügyi, illetve iskolai műszaki és adminisztratív dolgozó, könyvtáros léphet fel az állammal szemben több milliárd forintnyi elmaradt bért követelve.
Az ATV Start vendége Boros Péterné, elnök, MKKSZ.
Robbanásig feszült a helyzet a közszférában
Több tízezer dolgozó tíz éve nem kapott béremelést a közszférában. Sokan a jobban fizető multikhoz menekülnek, a kisebb cégek pedig képtelenek lépést tartani a nagyok kényszerű bérfejlesztésével…
Ma legalább félmillió nő dolgozik méltatlan állami fizetésért – erre igyekszik felhívni a figyelmet nőnapi akciójával a Magyar Köztisztviselők, Közalkalmazottak és Közszolgálati Dolgozók Szakszervezete….
Inkább a bürokrácia mérséklését, vagyis a „fenntarthatatlan állami apparátus” létszámcsökkentését harangozta be a választóknak a közelmúltban a kormány. Nem először. Két éve Csepreghy Nándor, a Miniszterelnökség államtitkára megpendítette, hogy 600 ezer közalkalmazottat kellene elbocsátani, ám ebből semmi nem lett. „Remélem, úgy értik, hogy magukat építik le” – élcelődik a bürokráciacsökkentés ígéretén Köves Ferenc, a Szociális Ágazatban Dolgozók Szakszervezetének elnöke, hozzátéve, hogy például az ő ágazatában – az idősgondozásban, a hajléktalan- vagy a szenvedélybeteg-ellátásban – ma a nemzetgazdasági átlagnál 100 ezer forinttal alacsonyabbak a bruttó bérek…
„Változások a munka világában a pénzügyi válság óta napjainkig” – konferencia
10 évvel a pénzügyi válság után és röviddel  a magyar parlamenti választások előtt időszerű megvonni a mérleget a munkakörülményekben és a munkajövedelmekben, valamint a munkavállalói  érdekek  megjelenítésében végbement változásokról, az eredményekről és a kudarcokról. A „Változások a munka világában a pénzügyi válság óta napjainkig” cimmel 2018 március 22-énmegrendezésre kerülő konferencia célja ráirányitani a közvélemény és  a parlamenti pártok figyelmét a munka világának megoldatlan kérdéseire, valamint a probléma megoldáshoz szükséges teendőkre. Az Érdekvédelmi Tanácsadó Szolgálat és a Magyar Szakszervezeti Szövetség által szervezett és a Friedrich Ebertstiftung által támogatott konferencia.
HVDSZ 2000: Sikeres bérmegállapodások a dunántúlon
A Helyiipari és Városgazdasági Dolgozók Szakszervezete 2000 (HVDSZ 2000) újabb sikeres bértárgyalásokon van túl.
Kaposváron a Kaposvári Hulladékgazdálkodási Nonprofit Kft.-nél négyfordulós egyeztetés után sikerült megállapodni a béremelésben. E szerint – januárig visszamenőleg – a cégnél 10 százalékkal nő azon dolgozók bére, akik tíz évnél rövidebb ideje dolgoznak a társaságnál, és 13,5 százalékkal az ennél hosszabb ideje ott dolgozóké. Utóbbiak két részletben az év során 100 ezer forintnyi Erzsébet-utalványt kapnak, míg az egy évtizednél rövidebb ideje a vállalatnál dolgozók 25 ezer forint értékű utalványt vihetnek majd haza.
Utcára vonulnak az egészségügyi dolgozók
A Független Egészségügyi Szakszervezet szerint nem lehet tovább várni, ezért tüntetést tartanak két héttel az országgyűlési választás előtt. Mindenkit várnak, aki szeretne tovább élni.
A kétfarkú kutyák álarcosai szappanokat csempésztek be a kórházba – videó
Úgynevezett „szappan belopó tolvajok” jártak a Péterfy S. utcai kórházban, miután híján vannak a kórház mosdói a szappanokból – derül ki a Kétfarkú Kutya Párt Facebook-bejegyzéséből. Azt is megtudhatjuk az álarcos aktivistáktól, hogy legközelebb már más eszközöket is kell magukkal hozniuk, mert vannak olyan mellékhelyiségek, amelyeket csak kulccsal lehet kinyitni
Konzílium az egészségügy megmentéséről
A választáson induló egy százaléknál nagyobb támogatottságú pártok, a Fidesz kivételével még tavaly aláírtak egy úgynevezett egészségügyi minimumot az ágazat számára legfontosabb lépésekről, most azt tekintjük át, mit kínálnak külön-külön a választóknak.
Az új NAT nem titkos, csak hallgatnak róla
“Semmi sem titkos” – nyilatkozta a Népszavának az új Nemzeti alaptantervvel kapcsolatos munkálatokról Csépe Valéria még tavaly szeptemberben. A NAT megújításáért felelős miniszteri biztos azt is elmondta, a fejlesztő munkának 2017 december vége az egyik sarokpontja, amikorra több kérdésben – például a kilenc évfolyamos általános iskola ügyében – el kell dőlnie annak, milyen irányba haladjanak tovább. Lapunk az elmúlt hónapban több alkalommal is próbálta keresni a miniszteri biztost és titkárságát, ám e-mailjeinkre, SMS üzeneteinkre nem kapunk választ, telefonhívásainkat sem fogadják.
Daróczi Gábor: nyugalom és béke kell az oktatásban
Nem szeretnénk rögtön felforgatni a dolgokat, akkor sem, ha már most is a feje tetején áll az egész rendszer – mondta az oktatásban szükséges változtatásokkal kapcsolatban Daróczi Gábor, aki az iskolaügyekért felelne Karácsony Gergely kormányában.
Felébredt az Y generáció – Diákok tüntettek az Operánál
Hatalmas tömeg gyűlt össze csütörtök délután a Független Diákparlament (FDP) és a Diák vagyok Mozgalom rendezvényén is. A megemlékezéssel egybekötött tüntetéshez a Kétfarkú Kutyapárt Békemenete és a Fővám téri ellenzéki nagygyűlés résztvevői is csatlakoztak.
A lex CEU visszaüt
Bírálja a lex CEU néven elhíresült jogszabályt, a roma gyerekek oktatási szegregációját és a kormány médiapolitikáját az Európai Parlament Kulturális és Oktatási Bizottságának a magyarországi helyzetről szóló véleménytervezete.
Mint lapunk beszámolt róla, eddig az EP alkotmányügyi, költségvetési ellenőrzési és kulturális bizottsága tett közzé véleménytervezetet a magyarországi helyzetről készülő, úgynevezett 7. cikkelyes jelentéshez. Ez utóbbi első változatát április 12-ikén mutatja be az állampolgári jogokkal foglalkozó szakbizottságban a holland zöldpárti Judith Sargentini jelentéstevő.
Így kell kiszámolni a gyed utáni szabadságot
Gyed után visszatérő dolgozó szabadságának számításában kérte szakértőnk segítségét az Adózóna olvasója. Dr. Hajdu-Dudás Mária ügyvéd válaszolt.
Milyen a nők bére az unióban?
2016-ban ennyi százalékkal volt kevesebb a nők fizetése a férfiakéhoz képest az egyes államokban.
Rettegnek? – Több tucat rendőr blokkolt este egy maroknyi tüntetőt a Rákóczi úton
Március 15-én – ahogy 1848 üzenete is “kötelez” – utcára vonultak a magyar diákok a jelenüket és a jövőjület is kockára tevő, a saját önös érdekeiben működő, és egyre erőszakosabbá váló hatalom ellen. Az Oktogonnál fél 6-kor kezdődött a diákok tüntetése, amelynek végén egy csoport a Nemzeti Múzeumhoz vonult, onnan a Magyar Rádió egykori székházához. Egy kisebb társaság később az Astoria felé vette az irányt – írja a Mérce. A Rákóczi út – Síp utca sarkán egy néhányan, (5-8 fő) az úttestre ülve, egy időre akadályozta a forgalmat, a maradék mintegy 70 ember egy része az úttesten, egy másik része a járdán maradt.
Hatalmas erőkkel jelent meg a helyszínen a rendőrég, és szoros blokkot képezve körbezárták a maroknyi tüntetőt, a rendőrségi emberkordonból se ki se be nem lehett mozdulni. A körön belül rekedtek mintegy 30 százaléka sajtós volt…
Friss felmérés: A Fidesz támogatottsága az elmúlt hetek ügyei ellenére nőtt
A Publicus Intézet a Vasárnapi Hírek megbízásából, március 9 és 14 között, 1003 fő megkérdezésével készített reprezentatív közvéleménykutatásban vizsgálta a pártok támogatottságát és egyes politikusok megítélését. Az elmúlt egy hónapban a Fidesz támogatottsága egy százalékpontot növekedve, 27 százalék. Az MSZP tábora nem változott, így 12 százalék maradt, a Jobbik tábora egy százalékpontot nőtt, és 12 százalék
Végre beszélgettek, de megállapodás nincs most sem
Alig egy óráig tárgyalt a DK, az MSZP-Párbeszéd és az LMP, de a nemzeti ünnepen elhangzott fogadkozás ellenére nem közeledtek az álláspontok. Végre leültek azok, akiknek a leginkább kellett beszélgetniük – így vélekedett Karácsony Gergely, az MSZP-Párbeszéd miniszterelnök-jelöltje, miután Gyurcsány Ferenc DK-elnök invitálását elfogadva hármasban tárgyaltak az LMP-vel. Karácsony Molnár Gyulával az MSZP elnökével érkezett, az LMP-től Szél Bernadett miniszterelnök-jelölt, Ungár Péter elnökségi tag, Vágó Gábor képviselőjelölt, és Üveges Gábor, az Új Kezdet választmányi elnöke jelent meg, míg a vendéglátó párt elnöke Molnár Csabával, a DK alelnökével vett részt az alig egy órás tárgyaláson.
Elek István: meglehet az ellenzéki kétharmad
Elek István közíró, Orbán Viktor hajdani tanácsadója szerint egyre nagyobb az esélye, hogy a választási részvétel akár a hetven százalékot s meghaladhatja, s az ellenzék kétharmados többséget szerezhet. Az ehhez vezető út továbbra is a legszélesebb körű koordináció, legalább abban a 79 körzetben, ahol a kormánypárti jelölt támogatottsága ötven százalék alatti. Az mno.hu-n megjelent elemzése szerint a közvélemény-kutató intézetek a kormánypártokat rendre túlmérik, s ez a valóságos eredménynél akár 5–10 százalékkal is jobb számokat hozhat. – A választási részvételre való hajlandóság folyamatosan növekszik. Egyre nagyobb az esélye, hogy az általam a kétharmados győzelem feltételei között említett 70 százalék fölé jussunk.
Bukhatjuk az EU-s pénzt a korrupt kormány miatt
Az uniós szakbizottság jelentése szerint el kell indítani Magyarország ellen a 7-es cikkely szerinti eljárást, és ha nem csatlakozunk az európai ügyészséghez, fel kell függeszteni az EU-pénzek folyósítását.
Évi 500 milliárd érintett korrupcióval: “Nincs akkora szőnyeg, ami alá be lehetne söpörni”
Egy esetleges kormányváltás esetén, a választás után Korrupcióellenes Ügyészség alakulna. A testület átvilágítaná az elmúlt nyolc év közbeszerzési és támogatási szerződéseit, és ha a szakértők szerint a túlárazás meghaladja a 25 százalékot, akkor büntetőeljárást indítanak – erről Karácsony Gergely, az MSZP –Párbeszéd miniszterelnök-jelöltje beszélt az árnyékkormány első ülése után. A meghívott szakértők között ott volt Kaltenbach Jenő jogtudós, aki az új ügyészséget vezetné.
Újabb súlyos kormánykritika az Európa Tanácstól
Súlyos aggodalmának ad hangot az Európa Tanács Miniszteri Bizottsága amiatt, hogy a magyarországi hatóságok a felszólítások és saját ígéreteik ellenére sem biztosítanak hatékony jogorvoslati lehetőséget és elégtételt a hosszadalmas bírósági eljárások kárvallottjainak. A testület március 15-én született határozatában április végéig ad határidőt a magyar jogalkotóknak, hogy ismertessék, hogyan kívánnak megfelelni az ésszerű időn túli eljárások kezelésére vonatkozó nemzetközi előírásoknak.
Íme a befolyásos fideszes polgármester ügynökaktái
Bár Szita Károly, Kaposvár fideszes polgármestere évek óta tagadja, hogy ügynökként tevékenykedett volna, és jogi lépésekkel fenyegette meg mindazokat, akik ezt állítják, kézzelfogható bizonyítékok igazolják, hogy aktívan szolgálta a Kádár-rendszert. A Magyar Nemzet  megszerezte a politikus állambiztonsági nyilvántartó kartonját, birtokukban van továbbá a Somogy Megyei Rendőr-főkapitányság III/II. osztályának több (eredetileg) szigorúan titkos minősítésű aktája és Szita kézzel írt jelentése a nyolcvanas évekből.
Pécsről 240 ember indult a “Békemenetre” – Döbbenetes “érvek”, ámuljon, hol él
Csütörtök reggel Pécsről 240 kormányt támogató helybéli indult el öt busszal a békementre. Ők úgy látják, a Fidesz biztosítja az ország fejlődését, biztonságát, jövőjét, a szabadságjogon nem sérülnek nálunk, és a korrupció csak kampányduma.
Puszta létéért küzd a független vidéki sajtó
A márciusi ifjak 12 pontjából az első kívánság 170 év múltán aktuálisabb, mint valaha. Körképünk is bizonyítja, az Orbán-kormány igyekszik megfojtani a független vidéki sajtót.
Miután a vidéki megyei napilapok kormánypárti tulajdonosok– Mészáros Lőrinc, Andy Vajna, valamint a Népszabadságot megszüntető Heinrich Pecina – kezébe kerültek, még inkább felértékelődött a helyi független sajtó szerepe. A helyi hatalommal kritikus hangnemet is felvállaló néhány médium helyzete azonban egyre sanyarúbb: finanszírozásuk akadozik, s egyre nehezebben jutnak információhoz.
– Sohasem titkoltuk, hogy Czeglédy Csaba az egyik jelentős támogatónk, így azzal, hogy előzetes letartóztatásba került, akadtak nehézségeink – ismerte el Roznár Gyöngyi, a 18 éve működő, szombathelyi Nyugat.hu főszerkesztője. – Hiába vagyunk a legolvasottabb online lap Vas megyében, nem érkezik hozzánk önkormányzati hirdetés, s az is előfordult, hogy egy céget megkeresett a politika, ne nálunk hirdessen. Civil pályázatokon pedig eleve esélytelenként indulunk.
Szintén nehezíti a lapkészítést, hogy a kormánypárti politikusok sokszor nem hajlandóak nyilatkozni, Hende Csaba, Szombathely országgyűlési képviselője például kijelentette, a Nyugat.hu nem is médium. A lapot csaknem közel 80 ezren követik a Facebookon, tízezerrel többen, mint a helyi megyei lap online kiadását.
Átadák a MÚOSZ idei elismeréseit
Átadták a MÚOSZ idei elismeréseit, köztük a 90 év feletti tagoknak járó Vastoll-díjat. Vastollasok: Bálint György, Bíró András, Bobál Gyula, Bóc Imre, Boróczki Istvánné, Burza Árpád, Del Medico Imre, Gerő Gyula, Hajdu Julia, Kelecsényi Katalin, Kende Péter, Kovács Béla, Macho János, Mihályi Gábor, Nádor Tibor, Németi Irén, Nyéki József, Pap Gábor, Payer János, Pongrácz Zsuzsa, Sokcsevits Mátyás, Solymosi Ottó, Szabó Miklós, Szebelkó Imréné, Szél Júlia, Szepesi György, Tatár Imre, Tóth Árpád, Tóth Béláné, Varga Judit, Várkonyi Endre, Vitányi Iván. Aranytollasok: Elek Lenke, Gáti György, Kőszeghy Elemér, Murányi Gábor, Szarka Klára, Váncsa István. Virág F. Éva-díj: Dési János
András Csaba: Politikai képzelet és populáris kultúra
A “call center” logikáján keresztül mutatja be a kései kapitalizmus egyre magasabb fokú bürokratizálódását; a Nirvana együttes történetén szemlélteti, ahogy a kapitalizmus kulturális logikája bekebelezi a rendszerkritikát; popdalok, sci-fi sorozatok és gengszterfilmek vizsgálatával mutatja be politikai képzeletünk alakulását. Szövegeinek olvasmányossága és hozzáférhetősége, valamint témáinak – olykor elsőre szinte banálisnak tetsző – hétköznapisága eredményezte azt a széleskörű érdeklődést, mely a szerző írásait övezi. Fisher blogja, publicisztikai írásai, kritikái és tanulmánykötetei rengeteg olvasónak adtak és adnak lehetőséget arra, hogy megismerkedjen a kritikai kultúrakutatás értelmezői módszereivel és a baloldal rendszerkritikai szemléletével.
Paks 2: hűtlen kezelés vagy hazaárulás
Ámon Ada, a Karácsony Gergely által meghirdetett árnyékkabinet zöldminiszter-jelöltje szerint felmérhetetlen károkat okozott az a nyolc év, amikor a környezet- és természetvédelemnek nem volt képviselője a kormányban
Török Gábor szerint próbálják kilőni a kormányfő számára fontos embereket
Ez a március 15-e a Fidesz számára kiemelten fontos esemény volt – mondta az ATV Egyenes beszéd című műsorban Török Gábor.
A politikai elemző úgy véli, lenne olyan eredmény, amelyről a kormánypártok beszélhetnének a kampányban, mégis inkább azt üzenik, mintha a migráció miatt április 8-án nemcsak Magyarország, hanem az egész világ jövője múlna. Török Gábor szerint a „Békemenet megmutatta, hogy a Fidesznek komoly ereje van”, mégis az történt, hogy azóta az ellenzék csak az orbáni elégtételről beszél. Azt is megemlítette, hogy nagyon rég volt ilyenre példa, hogy egy miniszterelnök hivatali pozícióból fenyegeti az ellenfeleit. Török Gábor beszélt az elmúlt hetek botrányairól is, úgy véli, „elkezdődött egy politikai vadászat”, amelynek során Simicska Lajos „megpróbálja kilőni a kormányfő számára fontos embereket”.
Új lendület régi arcokkal Európában
Felemás híreket kap Európa. Ugyan a német kormány megalakulása után végre az Unió elengedhetetlen reformjára lehetne koncentrálni, az olasz választási eredmény még sok kellemetlenséget okozhat.
Vlagyimir Putyin a szavazatok 73,9 százalékát szerezte meg az orosz elnökválasztáson.
Azt, hogy a nép mire képes, Fico távozása már megmutatta. Szlovákia lakossága tíz évig tűrt, amikor azonban elege lett, az a miniszterelnök fejébe kerültSzlovákiára ritkán vetül akkora reflektorfény, mint manapság. A szomszédban ugyanis megöltek egy oknyomozó újságírót. A szlovák történések azonban már rég nem csak erről szólnak, sőt, a kezdeti sokkból a regnáló hatalommal és annak struktúráival szemben egy korábban példátlan mértékű társadalmi mozgalom fejlődött ki. Szlovákiában súlyos politikai, legitimációs válság van, amelybe előbb két miniszter, majd a kormányfő bukott bele, és nagyon úgy fest, hogy a Smer dominálta populista-autoriter konszenzus is a végét járja.
Katalán válság: a függetlenség ellenzőinek ezrei tüntettek Barcelonában
Egységet és józanságot követelve vonultak utcára a katalán függetlenség ellenzőinek ezrei vasárnap Barcelonában.
Gyönyörű a Román Csarnok
Hatalmas az érdeklődés a húsvétig ingyen látogatható műemlék iránt. A rossz idő sem tántorítja el azokat, akik szeretnénk kihasználni a lehetőséget. – Arra nem számítottam, hogy egész végig egy magyar zászló fog az arcomba lengedezni, de mindegy. Legalább elmondhatom, hogy magyar vagyok, ha már a miniszterelnök úr eszerint osztályoz – a visegrádi fiatalemberhez hasonlóan a legtöbben humorral próbálják elejét venni a hosszú várakozással máskor együtt járó zsörtölődésnek. A szemerkélő esőben a vártnál is többen gyűltek össze a Szépművészeti Múzeum főbejáratánál.
Alföldi Róbertet mégis beengedik Zalába
Zalaszentgrót fogadta be Alföldi Róbert beszélgetős műsorát, amit Zalaegerszeg vezetése többször is “kitiltott”. Erről a színész-rendező osztott meg egy bejegyzést a legnagyobb közösségi oldalon.
Világjárványra figyelmeztet a WHO
Frissült a WHO potenciálisan világjárványt okozó betegségek listája. Egy új, eddig nem látott betegség előretörésé prognosztizálja a szervezet.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.